২০১৭ ফিফা ক্লাব বিশ্বকাপ ফাইনাল
২০১৭ ফিফা ক্লাব বিশ্বকাপ ফাইনাল ছিল ২০১৭ ফিফা ক্লাব বিশ্বকাপের চূড়ান্ত ম্যাচ, এটি হলো ফিফা ক্লাব বিশ্বকাপের ১৪ তম আসর, ছয়টি মহাদেশের কনফেডারেশনের বিজয়ীরা এবং স্বাগতিক দেশের লীগ চ্যাম্পিয়ন দল ফিফা-আয়োজিত এই ফুটবল টুর্নামেন্টে অংশ নেয়। ১৬ ডিসেম্বর ২০১৭ তারিখে এ সংযুক্ত আরব আমিরাতের আবু ধাবির জায়েদ স্পোর্টস সিটি স্টেডিয়ামে ফাইনাল ম্যাচটি অনুষ্ঠিত হয়। ফাইনালে মুখোমুখি হয় উয়েফা চ্যাম্পিয়ন্স লীগের চ্যাম্পিয়ন স্পেনের ক্লাব ও বর্তমান শিরোপাধারী রিয়াল মাদ্রিদ এবং দক্ষিণ আমেরিকার কোপা লিবারেতাদোরেস চ্যাম্পিয়ন ব্রাজিলের ক্লাব গ্রেমিও। ক্রিস্টিয়ানো রোনালদোর একমাত্র গোলে রিয়াল মাদ্রিদ ১-০ ব্যবধানে জিতে তাদের তৃতীয় ফিফা ক্লাব বিশ্বকাপ শিরোপা জিতে নেয়। এই প্রথম কোনও দল ফিফা ক্লাব বিশ্বকাপের শিরোপা সফলভাবে ধরে রাখতে সক্ষম হলো অর্থাৎ পর পর দুবার চ্যাম্পিয়ন হলো, রিয়াল আগের বছরও শিরোপা জয় করেছিল।